b'\n_START_ARTICLE_\nKlassisk filologi\n_START_PARAGRAPH_\nVed klassisk filologi forst\xc3\xa5s den videnskabelige besk\xc3\xa6ftigelse med klassiske, dvs. gr\xc3\xa6ske og latinske, kulturers mindesm\xc3\xa6rker, s\xc3\xa6rlig de litter\xc3\xa6re. Den falder i talrige underdiscipliner, s\xc3\xa5som grammatik, metrik, eksegese, tekstkritik, litteraturhistorie, antikviteter, mytologi osv. og kr\xc3\xa6ver desuden hj\xc3\xa6lpevidenskaber som pal\xc3\xa6ografi, epigrafik og mange andre._NEWLINE_Den klassiske filologi har sit udspring i den klassiske oldtid: Allerede sofisterne og de n\xc3\xa6rmest f\xc3\xb8lgende filosoffer fortolkede lejlighedsvis gamle litteraturv\xc3\xa6rker og reflekterede over sprogets f\xc3\xa6nomener, og den filologiske forskning blev for alvor sat i system p\xc3\xa5 det store bibliotek i Alexandria._NEWLINE_I Danmark kan man i dag l\xc3\xa6se klassisk filologi ved Aarhus Universitet, K\xc3\xb8benhavns Universitet og Syddansk Universitet.'